open-index/open-wikipedia-markdown huggingface dataset:
Giovanni Rovetta

**Giovanni Rovetta** (n. 1595–1668) oli italialainen säveltäjä, joka loi uransa Venetsian Basilica di San Marcossa. Siellä hän toimi laulajana, soittajana ja vuodesta 1627 Claudio Monteverdin avustavana *maestrona*. Monteverdin kuoleman jälkeen vuodesta 1644 kuolemaansa asti *maestrona*. Hänen tuotantoonsa kuuluu kaksi oopperaa, madrigaalisovituksia ja runsaasti kirkkomusiikkia, kuten messuja, psalmeja ja motetteja.

## Lähteet
Kâmpôt (maakunta)

**Kâmpôt** tai **Kampot** () on yksi Kambodžan 24 maakunnasta. Se sijaitsee maan eteläosassa, ja sen rajan muodostavat Siaminlahti, Vietnam ja Kêbin maakuntaoikeudet omaavaan kaupunki. Maakunnan pinta-ala on 4&nbsp;873 neliökilometriä, ja sen asukasluku oli vuoden 2008 väestönlaskennassa 585&nbsp;110. Maakunta jakaantuu kahdeksaan piirikuntaan. Sen pääkaupunki on Kâmpôt.

## Lähteet

## Aiheesta muualla
Pekka Halosen akatemia

**Pekka Halosen akatemia** on  Keski-Uudellamaalla Tuusulassa sijaitseva kulttuurialan oppilaitos. Se on yksi Keuda Tuusulan koulutusyksiköistä. Kuvallisen ilmaisun koulutukseen erikoistuneessa yksikössä annetaan ammatillista toisen asteen media-alan ja kuvallisen ilmaisun perustutkintokoulutusta ja kansanopistokoulutusta. Nimi viittaa kuuluun Tuusulan taidemaalariin Pekka Haloseen.

Akatemiassa voi suorittaa tutkinnon osia tai kuvallisen ilmaisun perustutkinnon (kuva-artesaani) graafisen suunnittelun, kuvataiteen sekä valokuvauksen osaamisaloilla. Opinnot kestävät 2–3 vuotta riippuen aikaisemmasta koulutuksesta. Opiskelijoita on yhteensä noin 280.

Pekka Halosen akatemia toimii nykyään entisessä Tuusulan kansanopiston rakennuksessa, joka valmistui vuonna 1908.

## Lähteet

## Aiheesta muualla
* Opistoa ylläpitävän yhtiön historiaa (Pörssitiedon sivu)
Nadja Jnglin-Kamer

**Nadja Jnglin-Kamer** (o.s. Kamer, s. 23. heinäkuuta 1986) on sveitsiläinen alppihiihtäjä.

Kamerin ensimmäinen kilpailu alppihiihdon maailmancupissa oli Santa Caterinan syöksylaskussa 7. tammikuuta 2005. Ensimmäisen pistesijansa hän saavutti Cortina d'Ampezzon supersuurpujottelussa tammikuussa 2008 oltuaan lopputuloksissa 25:s. Ensimmäisen palkintokorokepaikkansa Kamer saavutti Haus im Ennstalin syöksylaskussa tammikuussa 2010 oltuaan toinen. Toisen kerran hän pääsi palkintokorokkeelle oltuaan kolmas Cortina d'Ampezzon syöksylaskussa. Kaudella 2010–2011 hän sijoittui toiseksi Val d'Iseren ja kaudella 2011–2012 Garmisch-Partenkirchenin syöksylaskussa. Kaudella 2012–2013 hän oli kolmas Val d'Iseren syöksylaskussa.

Vancouverin olympialaisissa 2010 Kamer oli syöksylaskussa 19:s. Garmisch-Partenkirchenin MM-kilpailuissa 2011 hän sijoittui supersuurpujottelussa 13:nneksi ja syöksylaskussa 14:nneksi.  Schladmingin MM-kilpailuissa 2013 hän oli syöksylaskussa neljäs ja Vailin / Beaver Creekin MM-kilpailuissa 2015 seitsemäs.

## Lähteet

## Aiheesta muualla
* Nadja Jnglin-Kamerin kotisivut
Nyrkkeilyn sarja 60 kg kesäolympialaisissa 1952

Nyrkkeilyn 60 kg sarjaan Helsingin olympiakisoissa osallistui 27 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-lightweight.html
In These Arms

**In These Arms** on yhdysvaltalaisen hard rock -yhtye Bon Jovin singlenä julkaistu hittikappale vuonna 1992 julkaistulta studioalbumilta *[[Keep the Faith]]*. Kappaleen ovat kirjoittaneet laulaja Jon Bon Jovi, kitaristi Richie Sambora ja kosketinsoittaja David Bryan. Kappaleesta on kuvattu myös musiikkivideo.

Single oli yhtyeen toiseksi parhaiten menestynein single *Keep The Faith* -albumilta. Yhdysvalloissa se saavutti sijan 37 *[[Billboard Hot 100]]* -singlelistalla. Kanadan virallisella singlelistalla se oli sijalla 6 ja Yhdistyneessä kuningaskunnassa sijalla 9. 

Kappale on tyypillinen heviballadi ja on hyvin samankaltainen yhtyeen toisen hittisinglen *[[I'll Be There for You (Bon Jovin kappale)|I'll Be There For You]]* kanssa. 

Kappaletta on soitettu aktiivisesti konserteissa jälleen vuoden 2005 jälkeen, kun se oli hetkellisesti poistettu settilistasta huimasta suosiostaan huolimatta.

## Kappalelista
# 
# 
# 

## Kokoonpano
*Jon Bon Jovi – laulu
*Richie Sambora – kitara
*Alec John Such – bassokitara
*David Bryan – koskettimet
*Tico Torres – rummut
Mellunmäen Mellu

**Mellunmäen Mellu** on suomalaisen Kalle Fält Bandin ensisingle vuodelta 1976. Levy on ilmestynyt Philips-levymerkillä ja singlejä on valmistanut Suomessa Oy Finnlevy Ab. Osallisena on myös Fazer. Singlen molemmat kappaleet olivat mukana yhtyeen debyyttialbumilla *[[Tehtiinpä lauluja uusia]]* (Finnlevy FL 5009, 1977).

## Kappaleet
;A-puoli
#

;B-puoli
#

## Lähteet
* Kalle Fält Band s. *Mellunmäen Mellu* (Philips 6034 118, 1976)
Poŭthĭsăt (maakunta)

**Poŭthĭsăt** tai **Pursat** () on yksi Kambodžan 24 maakunnasta. Se sijaitsee maan länsiosassa Tônlé Sab -järven rannalla. Lännessä sillä on rajaa Thaimaan kanssa. Maakunnan pääkaupunki on noin 26&nbsp;000 asukkaan Poŭthĭsăt, joka sijaitsee 170 kilometriä maan pääkaupungista Phnom Penhistä luoteeseen. Maakunta on pinta-alaltaan Kambodžan neljänneksi suurin (12&nbsp;692 km2), ja sen asukasluku oli vuoden 2008 väestönlaskennassa 397&nbsp;107. Poŭthĭsăt jakaantuu kuuteen piirikuntaan.

## Lähteet

## Aiheesta muualla
Matthew Mitcham

**Matthew John** ("Matt") **Mitcham** (s. 2. maaliskuuta 1988 Brisbane) on australialainen uimahyppääjä. Hän voitti vuoden 2008 Pekingin kesäolympialaisissa kultamitalin kymmenen metrin kerroshypyissä. Ponnahduslaudalla hän jäi kuudennelletoista sijalle. Hän teki Pekingissä olympiahistorian parhaan yksittäisen hypyn.

Vuonna 2010 Mitcham sai Kansainyhteisön kisoissa neljä hopeamitalia. Uinnin maailmanmestaruuskilpailuissa hän sai vuonna 2009 pronssia yhden metrin ponnahduslaudalla, ja uimahyppyjen maailmancupissa hän voitti kymmenen metrin kerroshypyissä kultaa vuonna 2010.     

Mitcham aloitti urheilu-uransa trampoliinivoimistelijana. Hän on julkihomo ja johti vuoden 2009 Sydney Gay and Lesbian Mardi Gras -kulkuetta.

## Lähteet
Dick Eve

**Richmond Cavill "Dick" Eve** (19. maaliskuuta 1901 Parramatta, Uusi Etelä-Wales – 13. maaliskuuta 1970 Concord, Uusi Etelä-Wales) oli australialainen uimahyppääjä. Hän voitti vuoden 1924 kesäolympialaisissa Pariisissa kultaa suorissa kerroshypyissä ja sijoittui lisäksi viidenneksi ponnahduslaudalla.

## Lähteet
Mayaketsaali

**Mayaketsaali**, aikaisemmalta nimeltään **kvesaali** (*Pharomachrus mocinno*) on trogonien heimoon kuuluva keskiamerikkalainen lintulaji. Pablo de La Llave kuvaili lajin holotyypin Meksikon Chiapasista ja Guatemalasta vuonna 1832. Mayaketsaali on Guatemalan kansallislintu. Lajista tunnetaan kaksi alalajia.

Koiraan rinta ja yläosat ovat väriltään metallinhohtoisen vihreät. Vatsapuoli on punainen ja valkoinen. Koiraalle muodostuu pesimäaikana metallinhohtoinen lisäpyrstö, jossa on neljä pidentynyttä yläpeitinhöyhentä. Lisäpyrstö ulottuu 60 senttiä pyrstönkärjen yli. Naaras on ulkonäöltään vaatimaton.

Mayaketsaalin esiintymisalue ulottuu Meksikon eteläosasta Panamaan. Kuten muutkin trogonit, mayaketsaali pesii puunkoloihin. Koiras hautoo munia pää osoittaen ulospäin. Lisäpyrstö on liian pitkä pesäkoloon, joten se sojottaa sieltä ulos.

## Katso myös
* Ketsaalin pyrstösulka
* Sulkakäärme
* Guatemalan vaakuna

## Lähteet
Vuoriketsaali

**Vuoriketsaali** (*Pharomachrus auriceps*) on trogonien heimoon kuuluva eteläamerikkalainen lintu. Sen esiintymisalue käsittää Andien rinteet Venezuelasta ja Kolumbiasta Itä-Peruun ja Bolivian pohjoisosaan, sekä Panaman itäosan. Lajista tunnetaan kaksi alalajia. John Gould kuvaili lajin holotyypin Quitosta Ecuadorista vuonna 1842.

## Lähteet
Soulsation!

**Soulsation!** on neljän cd-levyn boksi, joka sisältää The Jackson 5 -yhtyeen kappaleita vuosilta 1969-1975. Neljäs levy sisältää harvinaisia ja ennen julkaisemattomia kappaleita, joista suurin osa tehtiin vuosien 1969-1972 välisenä aikana. 

## Kappalelista
### Levy 1
#"I Want You Back"
#"Who's Lovin' You"
#"You've Changed"
#"Stand!"
#"Can You Remember"
#"ABC"
#"The Love You Save"
#"I Found That Girl"
#"La-La (Means I Love You)"
#"I'll Bet You"
#"(Come 'Round Here) I'm the One You Need"
#"The Young Folks"
#"I'll Be There"
#"Goin' Back to Indiana"
#"Can I See You in the Morning"
#"Mama's Pearl"
#"Reach In"
#"Christmas Won't Be the Same This Year"
#"Santa Claus Is Coming to Town"
#"Never Can Say Goodbye"
#"Maybe Tomorrow"
#"She's Good"

### Levy 2
#"Got to Be There" (Michael Jackson)
#"People Make the World Go 'Round" (Michael Jackson)
#"Teenage Symphony"
#"Sugar Daddy"
#"Ain't Nothing Like the Real Thing"
#"Lookin' Through the Windows"
#"Doctor My Eyes"
#"Little Bitty Pretty One"
#"If I Have to Move a Mountain"
#"Rockin' Robin" (Michael Jackson)
#"I Wanna Be Where You Are" (Michael Jackson)
#"Ben" (Michael Jackson)
#"Skywriter"
#"You Made Me What I Am"
#"Hallelujah Day"
#"Touch"
#"Corner of the Sky"
#"The Boogie Man"
#"Get It Together"
#"Dancing Machine"
#"It's Too Late to Change the Time"
#"Whatever You Got, I Want"

### Levy 3
#"The Life of the Party"
#"I Am Love"
#"If I Don't Love You This Way"
#"Mama I Got a Brand New Thing (Don't Say No)"
#"Forever Came Today"
#"Body Language (Do the Love Dance)"
#"All I Do Is Think of You"
#"Moving Violation" (Listed as "It's a Moving Violation")
#"(You Were Made) Especially for Me"
#"Honey Love"
#"That's How Love Goes" (Jermaine Jackson)
#"Daddy's Home" (Jermaine Jackson)
#"Just a Little Bit of You" (Michael Jackson)
#"Love is the Thing You Need"
#"The Eternal Light"
#"Pride & Joy"
#"You're My Best Friend, My Love"
#"Joyful Jukebox Music"
#"Love Don't Wanna Leave" (Jackie Jackson)

### Levy 4 (Harvinaisia ja ennen julkaisemattomia kappaleita)
#"Can't Get Ready for Losing You" - 3:48 (äänitetty alkuvuodesta 1972)
#"You Ain't Giving Me What I Want (So I'm Taking It All Back)" (äänitetty 8.1.1970)
#"Reach Out I'll Be There" - 3:44 (äänitetty 1969)
#"I'm Glad It Rained" - 4:02 (äänitetty loppuvuodesta 1971-alkuvuodensta 1972)
#"A Fool for You" - 4:33 (äänitetty 12.3.1970)
#"It's Your Thing" - 3:40 (Räänitetty 7.8.1970)
#"Everybody Is a Star" - 3:01 (äänitetty 1970)
#"I Need You" (Jermaine Jackson) - 3:25 (äänitetty alkuvuodesta 1972)
#"Ooh, I'd Love to Be with You"* - 2:46 
#"Just a Little Misunderstanding" - 2:40 (äänitetty loppuvuodesta 1971)
#"Jamie" - 3:30 (äänitetty 1970)
#"Ask the Lonely" - 3:24 (äänitetty 1970)
#"We Can Have Fun" - 3:21 (äänitetty 8.1. ja 11.2.1970) 
#"I Hear a Symphony" - 2:32 (äänitetty 1970)
#"Let's Have a Party" - 3:10 (äänitetty loppuvuodesta 1971 - alkuvuodesta 1972)
#"Love Scenes" - 2:40 (äänitetty alkuvuodesta 1972)
#"LuLu" - 2:39 (äänitetty 1971)
#"Money Honey" - 2:55 (äänitetty 1971)
#"Coming Home" - 3:04 (äänitetty alkuvuodesta 1972)

Kappaleen 9 piti alun perin olla "You're the Only One" (kuten takakannessa lukee), mutta se vaihdettiin viime hetkellä.
Alankoketsaali

**Alankoketsaali** (*Pharomachrus pavoninus*) on trogonien heimoon kuuluva eteläamerikkalainen lintu. Sen esiintymisalue käsittää Amazonasin alueen itäisestä Ecuadorista, Kaakkois-Kolumbiasta, Koillis-Perusta ja Venezuelan etelä- ja itäosista Brasiliaan ja Pohjois-Boliviaan. Johann Baptist von Spix kuvaili lajin holotyypin Amazonasin Rio Negrolta vuonna 1824.

## Lähteet
Jam Session Featuring Maynard Ferguson

**Jam Session Featuring Maynard Ferguson** on ko. yhdysvaltalaisen trumpetistin nimellä julkaistu monofoninen musiikkialbumi. Se kuuluu sarjaan The EmArcy Jazz Series ja se on julkaistu ensimmäisen kerran vuonna 1955. Uudelleenjulkaisija on Mercury Records kun Ferguson palasi suuren yleisön tietoisuuteen uudelleen vuonna 1977. Uudelleenjulkaistun LP-levyn takakannessa on nimeämättömän kirjoittajan tekemä esittelyteksti.

## Kappaleet

Sivu 1

1. Our Love Is Here to Stay (G. & I. Gershwin)
: Julkaisija: Chappell Music



Sivu 2

1. Air Conditioned (M. Ferguson)
: Julkaisija: Brownwood Music

## Muusikot

* Maynard Ferguson – trumpetti
* Herb Geller – alttosaksofoni
* Bob Cooper – tenorisaksofoni
* Bob Gordon – baritonisaksofoni
* Milt Bernhart – vetopasuuna
* Claude Williamson – piano
* John Simmons – basso
* Max Roach – rummut

## Lähteet

* LP *Jam Session Featuring Maynard Ferguson* (Mercury Records 6336 710, 1955)
Caroline Fletcher

**Caroline** ("Carol") **Fletcher** (*Metten*; 22. marraskuuta 1906 Denver, Colorado – 3. huhtikuuta 1998) oli yhdysvaltalainen uimahyppääjä. Hän edusti kotimaassaan Pasadena Athletic and Country Clubia. Vuoden 1924 kesäolympialaisissa Pariisissa hän sijoittui naisten ponnahduslaudalla pronssille; kulta- ja hopeamitalit saivat Betty Becker ja Aileen Riggin (molemmat myös yhdysvaltalaisia).

Vuonna 1924 Fletcher voitti kolmen metrin ponnahduslaudalla lisäksi AAU-tittelin.

## Lähteet
Töyhtöketsaali

**Töyhtöketsaali** (*Pharomachrus antisianus*) on trogonien heimoon kuuluva eteläamerikkalainen lintulaji. Sen esiintymisalue käsittää Andien rinteet Venezuelasta ja Kolumbiasta Peruun ja Bolivian läntiseen keskiosaan. Alcide d'Orbigny kuvaili lajin holotyypin Bolivian Yungasista vuonna 1837.

## Lähteet
Kahviketsaali

**Kahviketsaali** (*Pharomachrus fulgidus*) on trogonien heimoon kuuluva eteläamerikkalainen lintu. Sen esiintymisalue käsittää Kolumbian ja Venezuelan pohjoisosat. Lajista tunnetaan kaksi alalajia. John Gould kuvaili lajin holotyypin Pohjois-Venezuelasta vuonna 1828.

## Lähteet
Kuubantrogoni

**Kuubantrogoni** (*Priotelus temnurus*) on trogonien heimoon kuuluva Kuuban kotoperäinen lintu. Lajista tunnetaan kaksi alalajia, joista *vescus* elää vain Isla de la Juventudilla. Coenraad Jacob Temminck kuvaili lajin holotyypin Havannasta vuonna 1825.

## Lähteet
Signe Johansson

**Signe Dagmar Charlotta Johansson** (*Engdahl*; 27. toukokuuta 1905 Tukholma – 9. toukokuuta 2010 Tukholma) oli ruotsalainen uimahyppääjä. Hän kilpaili vuoden 1924 kesäolympialaisissa Pariisissa, mutta jäi mitaleitta sijoittuen ponnahduslaudalla viidenneksi. Hän avioitui yleisurheilija Nils Engdahlin kanssa. Hän eli maailman vanhimmaksi olympialaisissa kilpailleeksi urheilijaksi.

## Lähteet
The Paramounts

**The Paramounts** oli brittiläinen Procol Harumia edeltänyt yhtye, jonka perustivat vuonna 1962 Gary Brooker, Barrie (BJ) Wilson, Robin Trower ja Chris Copping. Yhtyeen juuret olivat kuitenkin jo vuonna 1959 pidetyssä yhtyekilpailussa.

Yhtye soitti Chuck Berryn tyylistä rock and rollia ja teinipoppiakin. Vuonna 1963 The Rolling Stones jopa mainitsi yhtyeen parhaaksi englantilaiseksi rhythm and blues -yhtyeeksi.

Paramounts levytti heikosti menestyneitä singlejulkaisuja Parlophone-levymerkille ja syyskuuhun 1966 tultaessa yhtye ansaitsi elantonsa Sandy Shawn taustayhtyeenä. Paramounts lopetti toimintansa, kun vuonna 1967 Gary Brooker tapasi Keith Reidin, ja Procol Harum perustettiin.

Paramountsin hajottua Robin Trower liittyi yhtyeeseen The Jam ja Barrie Wilson yhtyeeseen George Bean and The Runners. Chris Copping oli lähtenyt yhtyeestä jo aiemmin yliopisto-opintojen vuoksi. Myöhemmin Wilson ja Trower liittyivät Procol Harumiin ja olivat mukana jo sen vuoden 1967 esikoisalbumilla *[[Procol Harum (albumi) |Procol Harum]]*. Myös Copping liittyi Procol Harumiin ja oli mukana vuoden 1970 albumilla *[[Home (Procol Harum)|Home]]*, joka oli käytännössä The Paramountsin paluu levytysstudioon.

## Singlet

* "Poison Ivy" / "I Feel Good All Over" (Parlophone R5093)
* "Little Pretty Bitty One" / "A Certain Girl" (R5107)
* "It Won’t Be Long" / "I'm The One Who Loves You" (R5155)
* "Bad Blood" / "Do I?" (R5187)
* "Blue Ribbons" / "Cuttin' In" (R5272)
* "You Never Had It So Good" / "Don’t Ya Like My Love?" (R5351)
 
## Lähteet

* New Musical Express, 21. helmikuuta 1976, s. 41, Information City, toim. Fred Dellar. 
* CD Day of the Eagle – The Best of Robin Trower (EMI 50999 215000 2 2, 2008). Phil Sutcliffen tekemä esittelyteksti.
Kirpitšnikov

**Kirpitšnikov** on venäläinen ja juutalainen sukunimi. Se voi viitata useampaan henkilöön:

*Anatoli Kirpitšnikov (1929–2020), neuvostoliittolainen näyttelijä
*Aleksandr Kirpitšnikov (1845–1903), venäläisen kirjallisuuden tutkija
*Vladimir Kirpitšnikov (1903–1950), neuvostoliittolainen divisioonan komentaja
*Mihail Kirpitšnikov (s. 1945), neuvostoliittolainen biologi
*Moisei Kirpitšnikov (1913–1995), neuvostoliittolainen kasvitieteilijä
*Timofei Kirpitšnikov (1892–1917/1918), venäläinen sotilas, vuoden 1917 helmikuun vallankumouksen hahmo.
Lauri Vierimaa

**Lauri Vierimaa** (s. 12. heinäkuuta 1989 Helsinki) on suomalainen pesäpalloilija, joka edustaa Superpesis-joukkue Hyvinkään Tahkoa. Hän voitti SM-kultaa Tahkossa kaudella 2007.

## Ura
Vierimaa aloitti pesäpallon vuonna 2000. Vierimaa aloitti uransa 2005 Tahkon riveissä Suomensarjassa. Jo kahden vuoden kuluttua siitä hän teki debyyttinsä Hyvinkään Tahkon edustusjoukkueen riveissä Superpesiksessä. Vierimaa voitti seurassa Suomen mestaruuden 2007. Silloin hän pelasi pääosan kaudesta Suomensarjassa ja Riihi-Pesiksen riveissä Ykköspesiksessä, mutta Vierimaa pelasi kauden aikana myös ensimmäisen ottelunsa Superpesiksessä. Kaudet 2008 ja 2009 Vierimaa pelasi sekä Tahkon edustusjoukkueessa että Jokioisten Koetuksessa Ykköspesiksessä. Hän pääsi säännöllisesti Tahkon kokoonpanoon 2010. Seuraavana vuonna hän pelasi seurassa numerolla yksi. Kaudella 2012 Vierimaa ylsi runkosarjan etenijätilaston kolmanneksi. Hän pääsi myös ensimmäistä kertaa Itä–Länsi-otteluun. Vierimaa oli kuitenkin runkosarjan lopun sekä pudotuspelien ajan loukkaantuneena. Vierimaa kärsi alaraajavammasta. Sarjatauolla 2012–2013 Vierimaa solmi Tahkon kanssa kauden 2015 loppuun asti kestävän sopimuksen. Kaudella 2013 hän pääsi toistamiseen Itä–Länsi-otteluun. Hän sijoittui kauden päätteeksi etenijätilaston kuudenneksi. Vierimaa pelaa ykkösvahtina ja siepparina sekä sisällä etenijänä.

## Muuta
Hän on ammatiltaan sijoitusneuvoja.

## Tilastot
### Superpesis-ura

## Saavutukset
### Pelaajana
* 1 SM-kulta: 2007
* 3 Itä–Länsi-ottelua: 2012, 2013, 2021

## Lähteet
*Vierimaan profiili Hyvinkään Tahkon sivuilla 

### Viitteet
Namaka

**Namaka** eli **(136108) Haumea II** on kääpiöplaneetta Haumean sisempi ja pienempi kuu. Se on nimetty Nāmakan, yhden Haumean tyttäristä mukaan. Ennen nimeämistään kuu tunnettiin tunnuksella **S/2005 () 2**. Toinen Haumean kuista on nimeltään Hiʻiaka. 

## Löytäminen
Namaka löydettiin 30. kesäkuuta 2005 ja löytä julkistettiin 29. marraskuuta 2005.

## Kirkkaus ja koko
Namaka on vain 1,5 prosenttia niin kirkas kuin kääpiöplaneetta Haumea, jota se kiertää. Sillä vaikuttaa silti olevan samanlainen albedo kuin Haumealla. Namakan halkaisija on noin 170 kilometriä.

## Katso myös
*Haumean kuut

## Lähteet
*Satellites and Companions of Minor Planets 
*JPL Small-Body Database Browser: 136108 Haumea (2003 EL61)
Hiʻiaka

**Hiʻiaka** on transneptunisiin kohteisiin kuuluvan kääpiöplaneetta Haumean suurempi ja ulompi kuu. Se tunnetaan myös nimellä **(136108) Haumea I**. Kuu sai nimensä havaijilaisen mytologian jumalatar Haumean tytär Hiʻiakan mukaan. Ennen nimeämistään kuu tunnettiin tunnuksella **S/2005 (2003 EL61) 1**. Hiʻiakan löysivät A. Bouchez, M. Brown, R. Campbell, J. Chin, M. van Dam, S. Hartman, E. Johansson, R. Lafon, D. Le Mignant, P. Stomski, D. Summers, P. Wizinowich, C. Trujillo ja D. Rabinowitz 26. tammikuuta vuonna 2005. Kuun keskietäisyys Haumeasta on noin 49880 ± 198 kilometriä ja sen läpimitta on noin 320 km. Toinen Haumean kuista on nimeltään Namaka.

## Katso myös
*Haumean kuut
*Namaka

## Lähteet
*Satellites and Companions of Minor Planets 
*Dwarf Planets and their Systems  
*(136108) Haumea, Hiʻiaka, and Namaka 
*JPL Small-Body Database Browser: 136108 Haumea (2003 EL61)
Riku Rantanen (pesäpalloilija)

**Riku Rantanen** (s. 12. lokakuuta 1977) on suomalainen pesäpalloilija, joka edusti kaudella 2014 Hyvinkään Tahkoa. Hän pelaa lukkarina ja kotiuttajana. Siviiliammatiltaan Rantanen on autokauppias. Rantanen on voittanut Tahkossa SM-kultaa kaudella 2007. Sen lisäksi hänellä on kolme hopeaa ja yksi pronssi.

## Ura

Lahden Mailaveikkojen kasvatti Rantanen pelasi ensimmäiset pelinsä Superpesiksessä 1996 Hyvinkään Tahkossa. Seuraavaksi kaudeksi Tahko lainasi hänet Hämeenlinnan Paukkuun. Rantanen edusti Tahkoa muutaman vuoden, kunnes siirtyi kaudeksi 2000 Oulun Lippoon. Rantanen pelasi kaudet 2003-2004 Kinnarin Pesiksessä. Seura putosi kauden 2004 jälkeen Superpesiksestä, jolloin Rantanen palasi takaisin Tahkoon 2005 ja pelasi seurassa kuusi kautta. Rantanen saavutti mestaruuden 2007. Rantanen on myös valittu vuoden parhaaksi lukkariksi kahdesti (2003 ja 2007). Hän on pelannut Itä–Länsi-ottelussa viisi kertaa, viimeksi 2012.

Rantanen ilmoitti siirtyvänsä Tahkosta Kouvolaan kaudeksi 2011.  Hän solmi seuran kanssa kahden vuoden sopimuksen. Rantanen kärsi kuitenkin kauden aikana pitkistä siirtymistä kotoa Hyvinkäältä Kouvolaan. Seurauksena siitä hän oli henkisesti kulunut loppuun. Hän purki sopimuksensa kauden jälkeen ja palasi takaisin Hyvinkään Tahkoon. Rantanen solmi seuran kanssa kaksivuotisen sopimuksen kahden vuoden optioilla. Pudotuspeleissä kaudella 2013 Tahko hävisi Joensuun Mailalle voitoin 3-2. Rantasen osalta pudotuspelit sujuivat kuitenkin hyvin, sillä hänet palkittiin kolmessa ottelussa Tahkon parhaana ja yhdessä hän sai kakkospalkinnon. Rantanen oli kauden aikana kärsinyt alaraajavammasta. Sen jälkeen hän kuitenkin palasi takaisin Superpesiksen huipulle. Kauden 2013 päätteeksi Rantanen solmi Tahkon kanssa 1+1 vuoden jatkosopimuksen.

## Saavutukset
### Pelaajana
* 1 SM-kulta: 2007
* 3 SM-hopeaa: 1996, 1999, 2003
* 1 SM-pronssi: 2000
* 5 Itä-Länsi-ottelua: 2000, 2003, 2006, 2010, 2012
* Vuoden lukkari (2): 2003, 2007 

## Tilastot
### Superpesis-ura

## Lähteet
* Rantasen profiili Hyvinkään Tahkon kotisivuilla. Web Archive 2014.
* Rantasen pelaajakortti Pesiksen Maailman sivuilla
* Rantasen pelaajakortti Pesäpalloliiton sivuilla (XLS-tiedosto)

### Viitteet
Hispaniolantrogoni

**Hispaniolantrogoni** (*Priotelus roseigaster*), myös *Temnotrogon roseigaster*, on trogonien heimoon kuuluva Hispaniolan saaren kotoperäinen lintu. Louis Jean Pierre Vieillot kuvaili lajin holotyypin Santo Domingosta vuonna 1817.

## Lähteet
Lyijyhydroksidi

**Lyijyhydroksidi** eli **lyijy(II)hydroksidi** (Pb(OH)2) on lyijy- ja hydroksidi-ionien muodostama epäorgaaninen ioniyhdiste. 

## Ominaisuudet
Lyijyhydroksidin koostumus ja stabiilius on epäselvää. Usein oletetaankin, että kiinteässä muodossaan lyijyhydroksidi ei ole puhtaana kiinteässä olomuodossa stabiili vaan se on emäksistä lyijykarbonaattia 2PbCO3·(Pb(OH)2) tai lyijy(II)oksidin hydraattia PbO·xH2O. Yhdiste liukenee hyvin huonosti veteen ja kuumaan paremmin kuin kylmään. Se liukenee myös happoihin ja väkeviin emäsliuoksiin muodostaen plumbaatti((II)- eli plumbiitti-ioneita.

## Valmistus
Lyijyhydroksidia voidaan valmistaa saostamalla lyijypitoisesta liuoksesta esimerkiksi, lyijyasetaatista, emäksellä kuten natriumhydroksidilla. Hiilidioksidin läsnä ollessa muodostuu helposti emäksistä lyijykarbonaattia. Toinen tapa valmistaa yhdistettä on elektrolysoida emäksistä liuosta lyijyanodilla.
:Pb2+(aq) + 2 OH(aq) → Pb(OH)2

## Käyttö
Lyijyhydroksidia voidaan käyttää elektrolyyttinä nikkeli-kadmium-paristoissa, katalyyttinä valmistettaessa syklododekanolia, valmistettaessa huokoista lasia, sähköneristepapereita ja säteilyltä suojaavana yhdisteenä.

## Lähteet
Kirkas jättiläinen

**Kirkas jättiläinen** on luminositeettiluokan II tähtityyppi, joka on suurempi kuin jättiläiset mutta pienempi kuin ylijättiläiset. Luokka käsittää jättiläistähdet, jotka ovat poikkeuksellisen kirkkaita mutta eivät tarpeeksi massiivisia, että ne luokiteltaisiin ylijättiläisiksi. 
Kirkkaita jättiläistähtiä ovat esimerkiksi:

***[[Adhara|Epsilon Canis Majoris]]** (Adhara): sinivalkoinen kirkas jättiläinen
***[[Gamma Ursae Minoris]]** (Pherkad): valkoinen kirkas jättiläinen
***[[Theta Scorpii]]** (Sargas): valkoinen kirkas jättiläinen
***[[Beta Capricorni]]** (Dabih): keltavalkoinen kirkas jättiläinen
***[[Alfa Hydrae]]** (Alphard): oranssi kirkas jättiläinen
***[[Alfa Herculis]]** (Rasalgethi): punainen kirkas jättiläinen
Olli Lehtola

**Olli Lehtola** (s. 8. helmikuuta 1977 Imatra) on suomalainen pesäpalloilija, joka päätti uransa kauden 2011 jälkeen. Hän palasi kasvattajaseuraansa Imatran Pallo-Veikkoihin keväällä 2014.

Vuonna 1994 Lehtola pelasi ensimmäiset ottelunsa Superpesiksessä 17-vuotiaana Imatran Pallo-Veikoissa. Lehtola edusti seuraa vuodet 1994–2002 ja 2005–2006. Hän pelasi myös Puijon Pesiksessä (2003–2004 ja 2007) ennen siirtymistään Kouvolan Pallonlyöjiin. Lehtola edusti Kouvolaa kaksi vuotta, kunnes päätti lopettaa kauden 2009 jälkeen. Hän kuitenkin pyörsi päätöksensä ja teki vielä sopimuksen Hyvinkään Tahkon kanssa. Hän edusti Tahkoa kaksi kautta kunnes loukkasi kauden 2011 lopussa polvensa ja päätti lopettaa uransa. Hän pelasi Superpesiksessä 302 ottelua, joissa löi 359 juoksua, 30 kunniajuoksua ja 1201 kärkilyöntiä. Lehtola toi urallaan 145 juoksua.

Lehtola voitti yhden mitalin Superpesiksessä Kouvolan Pallonlyöjien sijoittuessa vuonna 2009 toiseksi. Hän osallistui Itä-Länsi-otteluun kahdesti. Lehtola pelasi kotiuttajana ja kopparina.

## Tilastot
### Superpesis-ura

## Saavutukset
### Pelaajana
* 1 SM-hopea: 2009
* 2 Itä-Länsi-ottelua: 2002, 2007

## Lähteet
* Lehtolan profiili Hyvinkään Tahkon kotisivuilla

### Viitteet
Riku Tainio

**Riku Tainio** (s. 14. toukokuuta 1982 Hyvinkää) on suomalainen pesäpalloilija, joka edusti kaudella 2012 Jokioisten Koetusta. Tainio voitti SM-kultaa kaudella 2007 Hyvinkään Tahkon riveissä.

Hyvinkään Tahkon kasvatti Tainio pelasi ennen uraansa Superpesiksessä Riihi-Pesiksessä kaudet 2001-2003. RiiPestä Tainio siirtyi Vihdin Palloon, josta hän siirtyi yhden kauden jälkeen Järvenpään Pesikseen. Yhden Järvenpäässä pelatun kauden jälkeen hän kuitenkin palasi kasvattajaseuraansa Tahkoon. Tainion ura Superpesiksessä alkoi 2006 Hyvinkään Tahkossa. Hän voitti seuraavana kautena Suomen mestaruuden seuran riveissä. Tainio edusti Tahkoa kauteen 2009 asti, jolloin hän siirtyi Jokioisten Koetukseen. Hän kuitenkin palasi takaisin Tahkoon vuoden visiitin jälkeen. Kauden 2011 jälkeen Tainio siirtyi takaisin Jokioisiin, koska hän ei halunnut käyttää pesäpalloon niin paljoa aikaa.

Tainio pelasi ensimmäiset ottelunsa Suomensarjassa 2001. Hän pelaa jokerina.

## Tilastot
### Superpesis-ura

## Saavutukset
### Pelaajana
* 1 SM-kulta: 2007

## Lähteet
Empire State of Mind (Alicia Keys)

**Empire State of Mind [Part II] Broken Down** on toinen single Alicia Keysin viidenneltä albumilta The Element of Freedom (2009). Se on jatko-osa Jay-Z:n kanssa levytetylle hittikappaleelle *[[Empire State of Mind]]*. Single julkaistiin virallisesti vain Englannissa, missä siitä tuli tähän mennessä Keysin menestynein single. Kappale nousi listoille myös muissa maissa.

*[[Empire State of Mind]]in* menestyksen myötä Keys päätti tehdä kappaleesta oman versionsa. Kappaleen levyttämisestä Keys sanoi seuraavaa:
 
## Kappalelista

* **Englanti digitaalinen**
# "Empire State of Mind (Part II) Broken Down" - 3:36

* **Saksa CD-single & digitaalinen**
# "Empire State of Mind (Part II) Broken Down" - 3:36
# "We're Almost There" - 3:35

## Listasijoitukset

## Lähteet
Tero Viinamäki

**Tero Viinamäki** (s. 23. kesäkuuta 1987, Seinäjoki) on pelaajauransa lopettanut suomalainen pesäpalloilija, joka edusti Superpesiksessä pelaavaa Seinäjoen Jymy-Jusseja. Viinamäki on Seinäjoen Maila-Jussien kasvatti ja on edusti urallaan vuosina 2004–2015 JymyJussien lisäksi myös Hyvinkään Tahkoa ja Nurmon Jymyä. Viinamäki pelaa vaihtajana ja polttolinjassa.

## Ura
Viinamäki aloitti pesäpallon 5-vuotiaana. Hän pelasi ensimmäiset pelinsä Superpesiksessä kaudella 2004 kasvattajaseurassaan Seinäjoen Maila-Jusseissa. Hän saavutti heti ensimmäisellä kaudellaan pronssia. Viinamäki pelasi Seinäjoella Superpesiksessä neljän vuoden ajan, kunnes siirtyi Hyvinkään Tahkoon kaudeksi 2009. Hän pelasi Hyvinkäällä kaudet 2009-2011 toimien myös pelaajavalmentajana, minkä jälkeen hän siirtyi takaisin Seinäjoelle ja tällä kertaa naapuriseura Nurmon Jymyyn. Viinamäki perusteli paluutaan työllä ja vaimon kotipaikalla, vaikka hän kuvasi Tahkossa pelaamista unelmaksi. 

Kaudeksi 2013 Viinamäki siirtyi Jymy-Jusseihin, joka syntyi, kun Jymyn ja Maila-Jussien edustusjoukkueet fuusioituivat. Viinamäki solmi kauden päätteeksi seuran kanssa yhden vuoden jatkosopimuksen, johon sisältyi lisäksi yksi optiovuosi. Hän toimii opettajana lukiossa Vimpelissä. Viinamäki on nimennyt parhaaksi ominaisuudekseen ulkopelin ja tarkemmin pallovarmuuden.

## Tilastot
### Superpesis-ura

## Saavutukset
### Pelaajana
* 1 SM-pronssi: 2004

## Lähteet
* Viinamäen profiili Hyvinkään Tahkon kotisivuilla

### Viitteet

## Aiheesta muualla
Topi Koistinen

**Topi Koistinen** (23. huhtikuuta 1993 Hyvinkää – 26. toukokuuta 2012 Helsinki) oli suomalainen pesäpalloilija. Koistinen oli Hyvinkään Tahkon kasvatti ja hän edusti koko uransa kasvattajaseuraansa. Hänen uransa Superpesiksessä alkoi vuonna 2010 ja päättyi 2012. Koistinen toimi joukkueensa vaihtajana ja polttajana.

Koistinen haavoittui vakavasti Hyvinkään joukkoampumisessa 26. toukokuuta 2012. Hän kuoli saamiinsa vammoihin Töölön sairaalassa myöhemmin samana päivänä.

## Pesäpalloura
Hyvinkään Tahkon kasvatti Topi Koistinen nousi seuransa edustusjoukkueeseen kaudella 2010. Sitä ennen hän oli pelannut seuran juniorijoukkueissa. Koistisen ensimmäinen peli oli 15. kesäkuuta 2010 pelattu Tahkon kotiottelu Jyväskylän Kiriä vastaan. Jokerina pelannut Koistinen löi ottelussa yhden kärkilyönnin. Hän pelasi kauden aikana kaksi muutakin peliä. Pudotuspeleissä Koistinen ei päässyt kentälle. Pääosan kaudesta Koistinen pelasi Tahkon kakkosjoukkueessa Suomensarjassa. Hän voitti Suomensarjan etelälohkon etenijätilaston.

Kaudella 2011 Koistinen vakiinnutti paikkansa Tahkon edustusjoukkueessa. Kauden 26 runkosarjaottelusta Koistinen oli mukana 20:ssa. Hän pelasi useimmiten kolmospolttajana, joskin myös jokerina. Kauden aikana Koistinen saavutti sekä ensimmäisen lyödyn että tuodun juoksunsa, molemmat Tahkon kotiottelussa Kankaanpään Mailaa vastaan. Pudotuspeleissä Koistinen pääsi kokoonpanoon vain yhdessä neljästä pelistä. Superpesiksen lisäksi Koistinen pelasi kauden aikana Poikien Superpesistä sekä B-poikien sarjaa.

Koistisen rooli kasvoi kaudella 2012. Poikien Superpesiksen ohessa hän pelasi kaikissa Tahkon kahdeksassa pelissä ennen kuolemaansa. Niistä kaksi oli halli-SM-turnauksen pelejä. Koistinen pääsi lyömään kuuden Superpesis-pelin aikana yhteensä 47 kertaa, mikä oli seuran viidenneksi suurin luku. Koistinen sekä löi että toi kauden aikana yhden juoksun. Hänen viimeisekseen jäi Tahkon peli Pattijoen Urheilijoita vastaan. Hän kuoli seuraavana yönä Hyvinkään ampumavälikohtauksessa.

Koistista pidettiin erittäin lupaavana pesäpalloilijana, yhtenä ikäluokkansa parhaista. Hänestä odotettiin tulevan Hyvinkään Tahkon kantavia voimia. Koistista on kehuttu pallosilmästä sekä nopeista jaloista. Häntä pidettiin tehokkaana polttajana sekä iloisena henkilönä. Koistinen seurusteli ja oli menossa naimisiin tyttöystävänsä kanssa.

## Kuolema
Koistinen kuoli Hyvinkään joukkoampumisessa 26. toukokuuta 2012. Hän oli mukana Hyvinkään Tahkon edustusjoukkueen saunaillassa, jota vietettiin hyvin sujuneen alkukauden ja edessä olleen viikon tauon kunniaksi. Koistinen oli poistumassa Level 5 -yökerhosta, kun ampuja osui häntä päähän. Hänen tilansa todettiin kriittiseksi. Koistinen kuoli myöhemmin saman yön aikana. Koistisen kuoleman ja kahden muun joukkueen jäsenen haavoittumisen seurauksena Suomen Pesäpalloliitto siirsi viikonlopun aikuisten pesäpallo-ottelut kolmelta ylimmältä sarjatasolta. Myös Hyvinkään Tahkon kahden seuraavan viikon ottelut siirrettiin.

## Tilastot
### Superpesis-ura

Koistinen keräsi urallaan 34 Pesispörssipistettä.

## Lähteet
Miika Jokinen

**Miika Jokinen** (s. 12. heinäkuuta 1992 Hyvinkää) on suomalainen pesäpalloilija, joka edusti kaudella 2011 Hyvinkään Tahkoa. Hän aloitti Hyvinkään Tahkossa 2008.

## Tilastot
### Superpesis-ura

## Lähteet
*Jokisen profiili Hyvinkään Tahkon kotisivuilla
Isotrogoni

**Isotrogoni** (*Harpactes wardi*) on trogonien heimoon kuuluva kaakkoisaasialainen lintu. Sen esiintymisalue käsittää Bhutanin, Koillis-Intian, Myanmarin pohjois- ja itäosat, Etelä-Kiinan Yunnanin länsiosan, sekä Vietnamin Tonkinin alueen. Norman Boyd Kinnear kuvaili lajin holotyypin Seinghkun laaksosta Burmasta vuonna 1927.

## Lähteet
Federico Villagra

**Federico Villagra** (s. 21. toukokuuta 1969) on argentiinalainen ralliautoilija. 

## Ura
### Pienet luokat
Villagra aloitti uransa rallin parissa vuonna 1998 Argentiinan rallissa, jossa hän keskeytti. Villagra voitti Group N4 -luokan mestaruuden neljästi vuosina 2001-2004 ja Group N -luokan kilpailut Argentiinassa vuosina 2006 ja 2007. 

### WRC

Vuonna 2007 Villagra perusti yksityisen tallin Rallin MM-sarjaan Munchi's Ford nimellä käyttäen Ford Focus WRC-kalustoa. Hän ajoi kauden aikana pisteille Japanin rallissa ollen seitsemäs saavuttaen kaksi pistettä. Hän jatkoi tallin kuljettajana vuosina 2008-09 ajaen kahdesti neljänneksi. Vuonna 2010 Villagra saavutti kauden aikana uudistuneen pistejärjestelmän ansiosta 36 pistettä sijoittuen MM-sarjan yhdeksänneksi päihittäen mm. Citroenin junioritallissa ajaneen Kimi Räikkösen. 

### IRC
Villagra ajoi myös IRC -sarjassa ja Argentiinan rallissa, jossa sijoittui kuudenneksi. Villagran viimeiseksi ajoksi jäi pitkäksi aikaa MM-ralli Espanjassa 2011, kunnes hän palasi vuonna 2015 ajamaan kotikisassaan Argentiinassa. Rallin MM-sarjassa hän on saavuttanut 83 pistettä.

## Rallin MM-sarjan tulokset
()

## Lähteet

* Tilastot 10: Rallin MM-sarja. Kirjassa Kyllönen, Matti (toim.) *Ruutulippu: Moottoriurheilun vuosi 2010*(2010), s.152.
* Tilastot 11: Rallin MM-sarja. Kirjassa Kyllönen, Matti (toim.) *Ruutulippu: Moottoriurheilun vuosi 2011*(2011), s.151.

## Aiheesta muualla
Ruusutrogoni

**Ruusutrogoni** (*Harpactes erythrocephalus*) on trogonien heimoon kuuluva kaakkoisaasialainen lintu. Sen esiintymisalue ulottuu Nepalin Himalajalta ja Koillis-Intiasta itään eteläiseen Kiinaan, Indokiinaan, Thaimaahan, Malakan niemimaalle ja Sumatralle. Lajista tunnetaan kymmenen alalajia. John Gould kuvaili lajin holotyypin Burman Rangoonista vuonna 1834.

## Lähteet
Christmas Card from a Hooker in Minneapolis

**Christmas Card from a Hooker in Minneapolis** on Tom Waitsin tekemä musiikkikappale, joka on Waitsin vuoden 1978 albumilla *[[Blue Valentine]]*. Kappaleella esiintyvät pelkästään Waits laulaen ja soittaen akustista pianoa sekä Da Willie Conga soittaen Yamahan sähköflyygeliä. Kappaleen oikeudet omistaa Fifth Floor Music, Inc. ASCAP ja sen kesto on 4:30. Tuotannosta ja äänityksestä on vastannut Bones Howe.

Kappaleen sanoituksessa Minneapolisissa asuva prostituoitu nainen kirjoittaa Charleylle lähettämässään joulukortissa olevansa raskaana ja asuvansa Yhdeksännellä kadulla siivottoman kirjakaupan yläkerrassa lähellä Euclid Avenueta. Nainen kertoo lopettaneensa huumausaineiden käytön ja viskin juomisen. Hänen miehensä kuulemma soittaa vetopasuunaa ja on töissä rautateillä. Mies kuulemma rakastaa naista vaikka tuleva lapsi ei olekaan hänen ja aikoo kasvattaa lasta kuin omaansa. Mies oli lahjoittanut naiselle äitinsä käyttämän sormuksen ja kuulemma vie naisen tanssimaan lauantai-iltaisin. Nainen kertoo ajattelevansa Charleytä aina ohittaessaan huoltoaseman, koska hän silloin muistaa tämän käyttämän hiusrasvan. Nainen kertoo myös säilyttäneensä Little Anthony and The Imperialsin levyn, mutta pahaksi onneksi joku oli varastanut levysoittimen. Nainen kertoo tulleensa lähes hulluksi kun Mario oli pidätetty ja niin hän oli palannut Omahaan perheensä luo. Mutta kaikki entiset tuttavat olivat joko kuolleet tai vankilassa, joten nainen palasi Minneapolisiin ja aikoo nyt jäädä sinne. Nainen kertoo olevansa ehkä onnellinen ensimmäisen kerran vahinkonsa jälkeen ja toivoo, että hänellä olisi kaikki ne rahat jotka tuli käytettyä huumeisiin. Hän ostaisi itselleen käytettyjä autoja eikä möisi ainoatakaan, vaan ajaisi joka päivä eri autoa riippuen siitä, millä tuulella sattuisi olemaan. Kirjoituksensa lopuksi nainen kuitenkin tunnustaa surullisen totuuden: Hänellä ei olekaan aviomiestä eikä tämä siis soita vetopasuunaa, ja naisen on lainattava rahaa maksaakseen lakimiehelle. Hän toivoo lopuksi pääsevänsä ehdonalaiseen vapauteen ystävänpäivään mennessä.
Gulbarga

**Gulbarga** (, ) on kaupunki Karnatakan osavaltiossa Intiassa. Kaupungissa asui vuoden 2011 väestönlaskennan mukaan 532&nbsp;031 asukasta Gulbarga sijaitsee osavaltion pääkaupungista Bangaloresta noin 600 kilometriä pohjoiseen. Kaupungissa toimii kaksi yliopistoa, Gulbargan yliopisto ja Central University of Karnataka.

## Lähteet

## Aiheesta muualla
Paolo Nespoli

**Paolo Angelo Nespoli** (s. 6. huhtikuuta 1957) on italialainen  Euroopan avaruusjärjestö ESA:n avaruuslentäjä Euroopan astronauttijoukoissa.

Nespoli suoritti alemman korkeakoulututkinnon ilmailutekniikasta  vuonna 1988  ja ylemmän vuonna 1989 ilmailu- ja avaruustekniikasta New Yorkin yliopiston polyteknisessa instituutissa (NYU-Poly). Valmistumisen jälkeen hän toimi suunnitteluinsinöörinä Proel Tecnologiessa Firenzessä suunnitellen ja testaten avaruudessa toimivia laitteita ja koejärjestelyjä.Vuonna 1991 hän liittyi ESA:n astronauttikeskukseen Kölnissä, Saksassa. Astronauttikoulutuksen insinöörinä hän suunnitteli eurooppalaisten avaruuslentäjien koulutusta.

Hänellä on yksityislentäjän lupakirja. Hän on myös laitesukeltaja (scuba ja nitrox). Sotilastaustansa vuoksi hän on toiminut laskuvarjosotilaana ja laskuvarjohyppääjien kouluttajana sekä erikoisjoukoissa. Hän liittyi Italian maavoimien palvelukseen vuonna 1977. Vuosina 1982–1984 hän toimi monikansallisissa rauhanturvajoukoissa Beirutissa, Libanonissa Italian joukoissa.

Heinäkuussa 1998 hänet valittiin Italian avaruusjärjestön (ASI) astronauttikoulutukseen ja elokuussa 1998 Euroopan avaruusjärjestö sijoitti hänet NASAn Johnsonin avaruuskeskukseen koulutettavaksi.

23. lokakuuta 2007 Nespoli laukaistiin avaruussukkulalennon STS-120 tehtäväspesialistina kansainväliselle ISS-avaruusasemalle. Hän vietti 15 päivää avaruudessa. 15. joulukuuta 2010 Nespoli laukaistiin toiselle avaruuslennolleen  Baikonurin kosmodromilta lennolla  Sojuz TMA-20. Nespoli on luultavasti pisin (188 cm) Sojuzilla lentänyt henkilö. Häntä varten jouduttiin rakentamiin istuin ja muita varusteita mittautilaustyönä. Nespoli osallistui ISS-avaruusaseman Retkikunta 26:n ja Retkikunta 27:n jäsenenä kuusi kuukautta kestävään työskentelyyn avaruusasemalla. Lento tunnetaan nimellä "MagISStra". Avaruusasemalla hän osallistui eurooppalaisen huoltoalus ATV-2 "Johannes Keplerin" telakointiin samoin kuin japanilaisen huoltoaluksen H-II:n telakointiin. Hän suorittaa myös useita tieteellisiä kokeita.

Nespoli on naimisissa Alexandra Ryabovan kanssa. Heillä on yksi tytär.

## Lähteet

## Aiheesta muualla

*NASAn elämäkerta
*Spacefacts.de:n elämäkerta
*Esittely ESA:n sivulla
*Lentoa Sojuz TMA-20 edeltävä haastattelu  28.10.2010 
*Lentoa STS-120 edeltävä haastattelu  27.9.2007 
*Touchdown: Poly alum completes his first space mission  NYU-Poly:n tiedote 8.11.2007
Alfred Dompert

**Alfred Dompert** (24. joulukuuta 1914 Stuttgart – 11. elokuuta 1991 Stuttgart) oli saksalainen yleisurheilija. Hän kilpaili vuoden 1936 kesäolympialaisissa Berliinissä ja sai pronssimitalin 3&nbsp;000 metrin estejuoksussa ajalla 9.07,2.

## Lähteet
O-tyypin pääsarjan tähti

**O-tyypin pääsarjan tähti** (**O V**) on kuuma, sininen pääsarjan tähti, jonka massa on yli 15 Auringon massaa. Siniset OV-tähdet ovat painavia, kirkkaita, kuumia ja lyhytikäisiä. Siksi ne ovat hyvin harvinaisia.
Spektrissä näkyy ionisoituneita vetyä jonkun verran raskaampia aineita. Nämä tähdet säteilevät eniten ultraviolettia ja yleensä pyörivät nopeasti. Monien O-tähtien ympärillä on paljon kaasua ja pölyä. 
Linnunradan O-tähdet ovat Aurinkoa metallipitoisempia. O-tähti jättää pääsarjan alle 10 miljoonassa vuodessa ja räjähtää aikanaan supernovana. Yli 25 Auringon massaisista OV-tähdistä tulee aikanaan mustia aukkoja.
Esimerkkeja O-tyypin pääsarjan tähdistä ovat Sigma Orionis ja 10 Lacertae.. 

## Painavia, kirkkaita, kuumia, sinisiä

O-tyypin pääsarjan tähtien massa on 15–90, jopa 150 kertaa Auringon massaa.
Säde noin 6.5-15 Auringon sädettä.
Pintalämpötila on 30&nbsp;000–50&nbsp;000&nbsp;K. OV-tähtien säteilyntuotto (bolometrinen luminositeetti)on 30&nbsp;000–1&nbsp;000&nbsp;000 kertaa suurempi kuin Auringon.
Näkyvällä alueella kirkkaus on 3400-18000 Aurinkoa. Absoluuttinen kirkkaus -4 ... -5.3.
Nämä tähdet ovat harvinaisia; arvion mukaan niitä ei ole enemmän kuin 20&nbsp;000 koko Linnunradan galaksissa.. Niinpä O-tyypin tähtiä on pääsarjassa 0.02 miljoonasosaa. Väri-indeksi B-V on alle -0.30. Monet O-tähdet pyörivät vauhdilla *v sin i* 50-100 km/s, mutta vauhti voi olla ainakin 400 km/s, jolloin tähti pyörähtää kerran päivässä.

## Lyhytikäisiä

O-tähtien elinikä on tähtitieteellisesti ajatellen lyhyt.
25 Auringon massaine O-tähti säteilee 80000 auringon voimalla, ja viettää pääsarjassa vain noin 3 miljoonaa vuotta. 60 Auringon massainen O5 tähti säteilee 0.5 miljoonan Auringon teholla, ja kestää pääsarjassa vain 360 000 vuotta.

## Esimerkkejä

*θ Muscae A
*9 Sagittarii O3.5 ja O5-5.5 
*μ Columbae on paljain silmin näkyvä O9.5V
*θ1 Orionis C O6V 
*ζ Ophiuchi on O9.5, 3. suuruusluokan tähti, taivaan kirkkain OV-tähti

## O-tähtiä spektriluokan mukaan

Spektri, tähti

*O2 BI 253
*O3.5 HD 93129 			
*O4 HD 46223 				
*O4.5 HD 15629 			
*O5 HDE 319699 	 			
*O5.5 HD 93204 	
*O6 ALS 4880 		
*O6.5 HD 12993 	 	
*O7 HD 93146
*O7.5 HD 35619
*O8 HD 101223 	
*O8.5 HD 14633 Aa/Ab 	
*O9 10 Lacertae 	
*O9.2 HD 46202 	
*O9.5 AE Aurigae, [{Myy Columbae]

## Ominaisuuksia

Joidenkin OV-tähtien ominaisuuksia 

O-tähtien ominaisuudet James Kalerin ym. mukaan

## Lähteet
Ukkonen (elokuva)

**Ukkonen** on Jalmari Helanderin ohjaama noin 20-minuuttinen lyhytelokuva vuodelta 2001. Sen pääosissa ovat Ida Helander, Jorma Tommila, Marko Jatkola, Simo Koivunen ja Tero Autero. Televisiossa elokuva esitettiin ensimmäisen kerran Nelosella 5. tammikuuta 2004. 

## Aiheesta muualla
* 
*
A-tyypin pääsarjan tähti

**A-tyypin pääsarjan tähti** (A V) on pääsarjan (vetyä polttava) tähti, jonka spektriluokka on A ja luminositeettiluokka V. Nämä tähdet sijoittuvat sähkömagneettisella spektrillä balmerin sarjaan. Näiden tähtien massat ovat 1.4–2.1 Auringon massaa, ja niiden pintalämpötila on 7&nbsp;600–10&nbsp;000 K. Esimerkkejä A-tyypin pääsarjan tähdistä ovat Altair, Sirius A ja Vega.

## Ominaisuuksia

AV-tähtien ominaisuuksia James Kalerin ym. mukaan
Säteilyteho, massa ja säde on ilmoitettu aurinkoina.

## Lähteet
Jaavantrogoni

**Jaavantrogoni** (*Apalharpactes reinwardtii*) on trogonien heimoon kuuluva Indonesian kotoperäinen lintu. Se elää läntisen Jaavan vuorilla, ja on vaarantunut laji. Sen populaation koko on muutamia satoja pareja. Coenraad Jacob Temminck kuvaili lajin holotyypin Jaavalta vuonna 1822.

## Lähteet
Intiantrogoni

**Intiantrogoni** (*Harpactes fasciatus*) on trogonien heimoon kuuluva eteläaasialainen lintu. Sen esiintymisalue käsittää Intian rannikon Länsi-Ghattien, paikoin myös Itä-Ghattien alueen (alalaji *malabaricus*), sekä Sri Lankan (nimialalaji *fasciatus*). Lajista tunnetaan nämä kaksi alalajia. Thomas Pennant kuvaili lajin holotyypin Sri Lankasta vuonna 1769.

## Lähteet
Cristina Paluselli

**Cristina Paluselli** (s. 23. lokakuuta 1973 Trento) on italialainen entinen hiihtäjä. Hän edusti seuratasolla Centro Sportivo Forestale -seuraa. 

Paluselli osallistui ensimmäisiin aikuisten arvokisoihinsa vuonna 1995, kun hän osallistui MM-kisoissa 15 kilometrin matkalle. Tuolloin hän sijoittui 34:nneksi. Vuoden 2001 MM-kisoissa Paluselli oli mukana maansa pronssia voittaneessa viestijoukkueessa. Hän oli samoissa kisoissa mukana myös kolmella henkilökohtaisella matkalla. Hän osallistui seuraavana vuonna Salt Lake Cityn olympialaisiin, joissa hän oli 39. kymmenen kilometrin matkalla ja 53. 5 + 5 kilometrin yhdistelmähiihdossa. Paluselli sai parhaan henkilökohtaisen MM-sijoituksensa Val di Fiemmen kisoissa 2003, kun hän oli kuudestoista 15 kilometrin matkalla. Hän osallistui vielä Torinon olympialaisiin 2006, joissa hän oli 39. kymmenellä kilometrillä.

Paluselli kilpaili maailmancupissa vuosina 1993&ndash;2006. Hän ei päässyt palkintopallille henkilökohtaisissa kilpailuissa, mutta oli voittamassa yhden osakilpailun maansa viestijoukkueessa. Paluselli menestyi maratoncupissa, jossa hän voitti yhdeksän osakilpailua ja kokonaiskilpailun kolmesti vuosina 2004&ndash;2006. 

## Lähteet
Rare Exports, Inc.

**Rare Exports, Inc.** on Jalmari Helanderin ohjaama lyhytelokuva, joka valmistui vuonna 2003. Sen pääosissa ovat Otso Tarkela, Tommi Korpela, Jorma Tommila ja Tazu Ovaska. Kertojana elokuvassa toimii Jonathan Hutchings.

## Näyttelijät

## Aiheesta muualla
*
Kândal

**Kândal** tai **Kandal** () on yksi Kambodžan 24 maakunnasta. Se sijaitsee maan eteläosassa ympäröiden pääkaupunki Phnom Penhiä. Maakunnan pinta-ala on 3 568 neliökilometriä ja sen väkiluku oli vuoden 2008 väestönlaskennassa yhteensä 1 265 085. Maakunta jakaantuu yhteentoista piirikuntaan. Sen pääkaupunki on noin 50 000 asukkaan Ta Khmau (2010), joka sijaitsee noin 10 kilometriä Phnom Penhistä etelään. 

## Lähteet

## Aiheesta muualla
Rare Exports: The Official Safety Instructions

**Rare Exports: The Official Safety Instructions** on Jalmari Helanderin vuonna 2005 ohjaama suomalainen lyhytelokuva. Sen pääosissa ovat Otso Tarkela, Tommi Korpela, Jorma Tommila, Tazu Ovaska ja Onni Tommila. Kertojana elokuvassa toimii Jonathan Hutchings. Elokuva on jatkoa Helanderin vuonna 2003 ilmestyneelle lyhytelokuvalle *[[Rare Exports, Inc.]]* Vuonna 2010 hän ohjasi lyhytelokuviensa pohjalta täyspitkän elokuvan *[[Rare Exports]]*.

## Näyttelijät

## Aiheesta muualla
* 
*
Aleksei German

**Aleksei Georgijevitš (Jurjevitš) German** (; 20. heinäkuuta 1938 Leningrad, Neuvostoliitto – 21. helmikuuta 2013 Pietari, Venäjä) oli venäläinen elokuvaohjaaja.

Aleksei German syntyi kirjailija Juri Germanin perheeseen. Hän valmistui Leningradin teatteri-instituutista vuonna 1960 ja työskenteli sen jälkeen Georgi Tovstonogovin johdolla Gorkille nimetyssä draamateatterissa. Vuonna 1964 German siirtyi Lenfilmiin, jossa hän ohjasi yhdessä Grigori Aronovin kanssa elokuvan *Sedmoi sputnik* (”Seitsemäs matkakumppani”, 1968).

Germanin ensimmäinen itsenäinen ohjaustyö oli Juri Germanin pienoisromaaniin perustunut *Operatsija ”S Novym godom”* (”Operaatio Hyvää uutta vuotta”, 1971). Partisaanien luokse pakenevasta saksalaismiehittäjien apurista kertova elokuva kiellettiin todenmukaisen sotakuvauksensa takia. Se pääsi elokuvateattereihin nimellä *[[Teiden vartiointi]]* (*Proverka na dorogah*) vasta vuonna 1986 ja sai Neuvostoliiton valtionpalkinnon. Esikoiselokuvan sotateemaa jatkoi Konstantin Simonovin teokseen perustuva *[[Kaksikymmentä päivää ilman sotaa]]* (*Dvadtsat dnei bez voiny*, 1976).

Vuonna 1982 German ohjasi isänsä romaaniin perustuvan elokuvan *Natšalnik opergruppy* (”Miliisipartion päällikkö”), joka kuvaa miliisin työtä vuonna 1935. Sen ”korjattu” versio pääsi levitykseen vuonna 1985 nimellä *[[Ystäväni Ivan Lapshin]]* (*Moi drug Ivan Lapšin*). Ohjaajan muiden elokuvien tapaan se on kaunistelematon ajankuvaus, jossa varsinaisella juonella on vain toissijainen merkitys. *Ystäväni Ivan Lapšin* sai Venäjän SFNT:n valtionpalkinnon vuonna 1986.

Vuonna 1998 valmistui Stalinin ajan loppuvaiheeseen sijoittuva *[[Hrustaljov, autoni!]]* (*Hrustaljov, mašinu!*). Tapahtumaköyhän elokuvan aineelliset yksityiskohdat luovat konkreettisen ajankuvan alkuvuodesta 1953 (ns. lääkärien juttu ja Stalinin kuolema).

Vuonna 1998 Germanille myönnettiin Venäjän kansantaiteilijan arvonimi. Vuonna 1999 hän alkoi valmistella Strugatskin veljesten teokseen *[[Hankalaa olla jumala]]* perustuvaa *[[Hankalaa olla jumala (vuoden 2013 elokuva)|samannimistä]]* elokuvaa (*Trudno byt bogom*), jonka ensi-ilta oli viimein vuonna 2013.

## Lähteet

## Aiheesta muualla
* 
*
Prey Vêng (maakunta)

**Prey Vêng** tai **Prey Veng** () on yksi Kambodžan 24 maakunnasta. Se sijaitsee maan kaakkoisosassa Mekong-joen rannalla rajautuen etelässä Vietnamiin, lännessä Kândalin maakuntaan, pohjoisessa Kâmpóng Chamin maakuntaan ja idässä Svay Riĕngin maakuntaan. Maakunnan pinta-ala on 4 883 neliökilometriä ja sen asukasluku oli vuoden 2008 väestönlaskennassa 947 357. Maakunta jakaantuu 12 piirikuntaan. Sen pääkaupunki on noin 65 000 asukkaan Prey Vêng (2010).

## Lähteet

## Aiheesta muualla